Balju gee ampsmotor kort ná beslaglegging weer terug | Maroela Media
Maripe Mangena, burgemeester van die groter Tzaneen-munisipaliteit. Foto: Facebook
Die beslaglegging is deur Expetera geïnisieer, 'n diensverskaffer aan wie die munisipaliteit R110 000 geskuld het. Die maatskappy het die hof gevra om op die munisipaliteit se lopende en vaste bates beslag te lê nadat hy nie betaal is vir dienste wat gelewer is nie.
Die voertuig was egter net 'n kort ruk in die balju se besit voordat dit weer aan die burgemeester terugbesorg is. Neville Ndlala, die munisipale woordvoerder, het bevestig dat die voertuig teruggebring is nadat die munisipaliteit sy uitstaande skuld aan Expetera betaal het.
"Die voertuig is terug. Daar was 'n kwessie met 'n diensverskaffer, maar ons het sedertdien die skuld betaal. Die balju het vandag eers met die diensverskaffer se faktuur hier aangekom toe hy op die munisipaliteit se bates beslag gelê het en dit wys net dat hierdie aksie georkestreer was om ons te verneder," het Ndlala gesê.
Hy het gesê die burgemeester se voertuig word as 'n politieke instrument deur opposisiepartye in die munisipaliteit gebruik om die leierskap in oneer te bring. Die Tzaneen-munisipaliteit word deur die ANC gelei. "Daar is drie ander voertuie met munisipale plakkers op, maar die balju het gekies om op die burgemeester se motor beslag te lê wat ongemerk is. Dit is politiek. Ons weet die DA sit hier agter."
Ndlala het ook opposisiepartye daarvan beskuldig dat hulle inligting versprei dat die munisipaliteit diep in die skuld is. "Die munisipaliteit se finansies is heeltemal in orde. Ons verskaf basiese dienste aan die gemeenskap, ons vorder rekeninge in en ons kry toelae van die staat. Sedert Junie het ons 'n gesonde bankbalans van R54 miljoen gehad. Ons het nog nooit versuim om ons diensverskaffers te betaal nie," het hy gesê.
Die munisipaliteit het vroeër vandeesmaand R1,6 miljoen bestee om voertuie vir die nuutverkose burgemeester en die speaker van die raad aan te koop, ten spyte daarvan dat die munisipaliteit meer as R20 miljoen aan krediteure skuld. Ndlala het ten tyde van die aankope gesê 'n nuwe voertuig vir die burgemeester was noodsaaklik aangesien die vorige burgemeester se voertuig in 2011 aangekoop is en meer as 150 000 km afgelê het, wat beteken die voertuig was nie meer deel van 'n diensplan nie.
Hy het ook gesê die munisipaliteit het gekies om 'n sportnutsvoertuig aan te koop aangesien die burgemeester dikwels na bergagtige landelike gebiede moes reis om met gemeenskappe in gesprek te tree. Ndlala het beklemtoon dat die handboek van die Suid-Afrikaanse vereniging van plaaslike regerings (Salga) daarvoor voorsiening maak dat 'n burgemeester se voertuig vervang word wanneer dit meer as 150 000 km afgelê het.
Enige raad waar die [sosialistiese] ANC aan bewind is, is spandabelrigheid aan die orde van die dag. "Kapitalistiese" geld word misbruik om die "Fat cats" gelukkig te hou en hul honger na aansien en uitspattigheid, ten koste van die armes uit eie geledere, te versadig. Deur vir die kiesers te lieg, bly hulle aan bewind en ry die soustrein tot in die grond in totdat die betrokke rade bankrot is; dan word hulle onder administrasie geplaas deur die "onregverdige" stelsel van kapitalisme wat hulle weer uit die gemors moet probeer kry. Mag Siener se voorspellings waar word dat 'n nuwe… Lees meer »
Die Balju Bloemfontein het ook op sover ek weet ten minste vyf voertuie plus n kombe beslag gele
Defnitief nie ñ DA burgermeester nie. Animal Farm. All animals are equal but some are more equal…
Is dit nie 'n slegte beeld om die agbare burgermeester met 'n ketting om sy nek uit te beeld nie?
Die handboek mag voorsiening maak daarvoor dat 'n voertuig na 150 000 kilos vervang moet word maar die daarop volgende vraag behoort te wees of dieselfde handboek ook R1¼m voertuie voorskryf aan burgemeesters van munisipaliteite wat nie hul skuld kan betaal nie.